Document ID: 32013R0317

KOMMISSIONENS FORORDNING (EU) Nr. 317/2013
af 8. april 2013
om ændring af bilagene til forordning (EF) nr. 1983/2003, (EF) nr. 1738/2005, (EF) nr. 698/2006, (EF) nr. 377/2008 og (EU) nr. 823/2010 for så vidt angår International Standard Classification of Education (ISCED)
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1177/2003 af 16. juni 2003 om EF-statistikker over indkomstforhold og levevilkår (EU-SILC) (1), særlig artikel 15,
under henvisning til Rådets forordning (EF) nr. 530/1999 af 9. marts 1999 om statistikker over løn- og lønomkostningsstrukturer (2), særlig artikel 11,
under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet (3), særlig artikel 4,
under henvisning til Europa-Parlamentets og Rådets forordning (EF) nr. 452/2008 af 23. april 2008 om udarbejdelse og udvikling af statistikker over uddannelse og livslang læring (4), særlig artikel 6, stk. 1, og
ud fra følgende betragtninger:
(1)
I Kommissionens aktuelle bestræbelser på at sikre relevante europæiske statistikker er det af fundamental betydning, at der indføres et opdateret klassifikationssystem, der afspejler udviklingen og ændringer på uddannelsesområdet.
(2)
De Forenede Nationers Organisation for Uddannelse, Videnskab og Kultur (UNESCO) har revideret den hidtil anvendte udgave af International Standard Classification of Education (ISCED 1997) for at sikre, at den er i overensstemmelse med udviklingen inden for uddannelsespolitikker og -strukturer.
(3)
Uddannelsesstatistikker bør være internationalt sammenlignelige, og det er derfor nødvendigt, at medlemsstaterne og EU-institutionerne anvender uddannelsesklassifikationer, der stemmer overens med den reviderede International Standard Classification of Education ISCED 2011 (i det følgende benævnt »ISCED 2011«), der blev vedtaget af UNESCO-medlemsstaterne på deres 36. generalkonference i november 2011.
(4)
Revisionen af International Standard Classification of Education kræver en ændring af flere henvisninger til ISCED, ISCED 97 og ISCED 1997 samt en ændring af en række relevante retsakter.
(5)
Det er derfor nødvendigt at ændre følgende forordninger i overensstemmelse hermed: Kommissionens forordning (EF) nr. 1983/2003 af 7. november 2003 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen over primære målvariabler (5), Kommissionens forordning (EF) nr. 1738/2005 af 21. oktober 2005 om ændring af forordning (EF) nr. 1916/2000 for så vidt angår definition og fremsendelse af oplysninger om lønstrukturer (6), Kommissionens forordning (EF) nr. 698/2006 af 5. maj 2006 om gennemførelse af Rådets forordning (EF) nr. 530/1999 for så vidt angår evaluering af kvaliteten af statistikker over løn- og lønomkostningsstrukturer (7), Kommissionens forordning (EF) nr. 377/2008 af 25. april 2008 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2009 skal anvendes ved indberetning af data, og anvendelsen af en delstikprøve til indsamling af data om strukturelle variabler og definitionen af referencekvartalerne (8), Kommissionens forordning (EU) nr. 823/2010 af 17. september 2010 om gennemførelse af Europa-Parlamentets og Rådets forordning (EF) nr. 452/2008 om udarbejdelse og udvikling af statistikker over uddannelse og livslang læring, for så vidt angår statistikker over voksnes deltagelse i livslang læring (9).
(6)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Ændring af forordning (EF) nr. 1983/2003
Fodnote 19 i bilaget til forordning (EF) nr. 1983/2003 affattes således:
»ISCED 2011: International Standard Classification of Education 2011.«
Artikel 2
Ændring af forordning (EF) nr. 1738/2005
I forordning (EF) nr. 1738/2005 foretages følgende ændringer:
1)
»ISCED 97« erstattes af »ISCED 2011« i alle bilagene.
2)
Variabel 2.5 i bilag I affattes således:
»Højeste fuldførte uddannelse (ISCED 2011)«
3)
Variabel 2.5 i bilag II affattes således:
»Højeste fuldførte uddannelse (ISCED 2011)
Der skal indsamles oplysninger om den ansattes højeste afsluttede uddannelse i henhold til International Standard Classification of Education, 2011-udgaven, (ISCED 2011). Ved »afsluttet uddannelse« forstås erhvervelse af et certifikat eller et eksamensbevis, hvis sådanne beviser udstedes. Er det ikke tilfældet, forstås deltagelse i hele undervisningsforløbet.
Hvilke grupper af koder der skal anvendes, er defineret i gennemførelsesbestemmelserne for lønstrukturundersøgelsen.«
Artikel 3
Ændring af forordning (EF) nr. 698/2006
I forordning (EF) nr. 698/2006 foretages følgende ændringer:
I afsnit 2.1, nr. 2), i bilaget erstattes »udannelsesniveau (ISCED 0-6)« af »højeste fuldførte uddannelse (ISCED 2011 niveau 0-8)«.
Artikel 4
Ændring af forordning (EF) nr. 377/2008
I forordning (EF) nr. 377/2008 foretages følgende ændringer:
Bilag III ændres som angivet i bilag I til nærværende forordning.
Artikel 5
Ændring af forordning (EU) nr. 823/2010
I forordning (EU) nr. 823/2010 foretages følgende ændringer:
Bilag I og II ændres som angivet i bilag II til denne forordning.
Artikel 6
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra det referenceår, der begynder den 1. januar 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. april 2013.

Labels: 12
7
19